Dr Teodora Manea Richard Rorty: o posibila hermeneutica Cum putem plasa în domeniul hermeneuticii, generic definita ca teorie a interpretarii, lucrarea lui Richard Rorty Contingenta, ironie, solidaritate? Primul termen tine de instrumentarul clasic al ontologiei, dar ultimul ne îndreapta mai degraba catre filosofia politica Cum intervine în acest contex ironia? Mai precis intereseaza ironistul, o figura paradigmatica, pe care Rorty o contureaza în tuse contrastante cu cele care ar alcatui portretul metafizicianului Consider ca Richard Rorty este exponentul unei noi hermeneutici Este ceea ce mi-am propus sa argumentez în paginile urmatoare De la romantici si pâna la Gadamer, hermeneutica a fost construita în jurul conceptelor de sens, metoda, principii de interpretare S-a înteles prin hermeneutica fie o arta, fie o stiinta a interpretarii Ca stiinta a interpretarii, aceasta disciplina trebuie sa-si delimiteze un obiect, metode si finalitati Obiectul hermeneuticiii este textul1 Principiile interpretarii si metodele ei au cunoscut de-a lungul timpului diferite variante, de fiecare data s-a insistat dupa modelul stiintei pe ideea universalitatii sale Universalitatea stiintei este conferita de legi, iar aceea a hermeneuticiii de principii general valabile Multa vreme stiintele spiritului au imitat stiintele naturii dupa modelul cartezian bine întiparit în reflexele modernitatii Cât despre finalitate, orice demers hermeneutic porneste de la supozitia sensului care trebuie fie dezvaluit, fie lamurit, explicat etc Expresiile noastre obiectiveaza un sens, asa cum fenomenele naturii obiectiveaza o lege Înteleasa ca ars interpretandi, hermeneutica recupereaza o alta dimensiune, pretentia scientista facând loc inspiratiei, genialitatii interpretului sau capacitatilor sale empatice Sensul se sustrage algoritmilor unei metode, el este presimtit, intuit si cel mai adesea va fi trofeul care revine interpretului Trebuie recunoscut ca în ambele variante, ca stiinta sau arta a interpretarii, hermeneutica este contaminata întrucâtva de metafizica, atunci când are în vedere descoperirea, aflarea unui sens Interpretarea se face din interiorul unor paradigme sau al unor cadre mentale, care vor permite lectura textului prin reflexele, ticurile sau ideologiile unui timp Doresc sa argumentez ca putem gasi în demersul lui Rorty motive pentru o resurectie a hermeneuticii nu ca stiinta a interpretarii, ci ca ars interpretandi, si mai ales dintr-o perspectiva eliberata de constrângerea presupunerii unui sens imanent textelor sau faptelor simbolice pe care le interpretam Pentru Eliade, de exemplu, supozitia sensului "din ce în ce mai profund al expresiilor religioase"2 este o conditie de posibilitate a hermeneuticii religiilor Pentru Richard Rorty, sensul nu este nici imanent, nici transcendent faptului de interpretat, ci este constituit în actul interpretarii Sensul este contingent, relativ la interesele de lectura sau de interpretare Ce determina aceasta resurectie a hermeneuticii? Câteva motive ar fi:impactul extraordinar pe care l-au avut ideologiile acestui secol, recunoasterea diferentelor între culturi, identificarea mai multor tipuri de forme simbolice care domina un spatiu sau un timp, abandonarea scientismului si pozitivismului Vom urmari în textul lui Richard Rorty trei cupluri opozitive: ironistul si metafizicianul, distinctiile public - privat si cruzime - solidaritate Primul cuplu vizeaza modul de constructie a unei teorii prin supozitiile, limbajul, "vocabularul final" si pretentiile pe care le ridica cele doua figuri paradigmatice, ironistul si metafizicianul A doua distinctie, cea dintre public si privat, priveste efectele teoriilor, latura lor pragmatica, de exemplu posibilitatea de a genera ideologii În al treilea rând, desi cruzimea si solidaritatea sunt grile de analiza ale faptului social, ele pot constitui o cheie hermeneutica Textele pe care le comenteaza Rorty, în special cele ale lui Orwell si Nabokov, contureaza experienta cruzimii, ca fapt existential 1 Ideea de vocabular final Ironistul si metafizicianul Rorty îsi începe analiza din perspectiva a ceea ce el numeste vocabular final Acesta reprezinta o multime de cuvinte apte sa descrie pentru o epoca sau pentru un anumit sistem de gândire tot ceea ce tine de actiune, justificare, opinie Este "punctul cel mai îndepartat pâna la care se poate ajunge cu limbajul" El contine termeni flexibili si omniprezenti ca "adevarat', "bun", "corect", "frumos" sau termeni rigizi, densi, de circulatie mai restrânsa, care sunt în fond termenii operanti Vocabularele finale sunt denuntate de Rorty din perspectiva contingentei limbajului Dupa autorul amintit, doua au fost evenimentele care au contribuit decisiv la detronarea vocabularelor finale: Revolutia Franceza si Romantismul Revolutia Franceza aratase ca întregul vocabular al relatiilor sociale si întregul spectrul al institutiilor sociale pot fi înlocite aproape peste noapte Acest precedent a facut ca, printre intelectuali, politica utopica sa devina mai degraba regula decât exceptia ( ) Cam în aceeasi perioada poetii romantici aratau ce se întâmpla când arta nu mai este considerata ca o imitare ci mai degraba drept creatia de sine a artistului Poetii au revendicat pentru arta acel loc din cultura care a fost detinut în mod traditional de catre religie si filosofie, locul pe care Iluminismul îl revendicase pentru stiinta (Rorty, p 33)3 În ce sens intereseaza aici arta si utopia politica? Ambele scot în relief functia majora a simbolului Chiar daca arta tine mai ales de domeniul privat, iar utopia are consecinte sociale, publice, ele se întâlnesc în eterna tentatie a fiintei umane de a trai într-un simbol 4 Este drept ca utopiile propun mereu un exces de structura ale carui consecinte în domeniul public sunt dezastruoase Karl Popper denunta utopiile, mai ales sursa lor platonica, fiind experiente de gândire ce fac posibil regimul totalitar Cu toate acestea, pentru analiza lui Rorty nu utopiile intereseaza ci faptul nou pe care l-au dezvaluit: contingenta limbajului si a institutiilor De aici deriva si contingenta oricarei încercari de a stabili un vocabular final Din perspectiva acestei încercari, ironistul si metafizicianul devin figuri paradigmatice Rorty întelege prin metafizician (filosoful în acceptiunea clasica) un teoretician, adica pe acela care se înscrie în traditia metafizicii occidentale, în "canonul Platon-Kant" Metafizicianul priveste orice lucru ca întreg, cauta acea temelie sigura care dainuie în spatele aparentelor, dincolo de pluralitatea lor Reflexele deductive sau perspectiva verticala, descendenta, prin care supune "realitatea" unui demers analitic sunt trasaturile distinctive ale teoreticianului El este intersat de constructia unui vocabular final, de gasirea conditiilor de posibilitate a ceva, foloseste metafora istoricista si, poate lucrul cel mai important, are pretentia de a dainui cu sistemul sau în afara timpului Aceste reflexe ale metafizicianului au fost denuntate si în lucrarea Metafizica probabilista a lui Patrick Suppes Pretentia de a oferi o versiune finala a adevarului este denumita de el "cea mai stridenta eroare generala facuta de cei mai multi filosofi din trecut" Suppes exemplifica prin afirmatiile lui Kant dintr-o scrisoare cu referire la Doctrina stiintei: Cu toate acestea, filosofia critica trebuie sa ramâna încrezatoare în înclinatia sa de nestavilit catre satisfacerea telurilor teoretice, ca si a celor morale, practice, ale ratiunii încrezatoare ca nu astepta nici o schimbare a parerilor, nici un retus si nici o reconstructie în alta forma; sistemul Criticii sta pe o fundatie absolut sigura, stabilita pentru totdeauna; el va fi indispensabil, de asemenea, pentru cele mai nobile scopuri ale omenirii în toate epocile viitoare ("Scrisoare deschisa cu privire la Wissenschaftslehre a lui Fichte")5 Cine este ironistul? Un prim semn prin care îl recunoastem ar fi îndoiala acestuia cu privire la vocabularul final pe care îl foloseste în mod curent Aceasta îndoiala provine din constatarea unei pluralitati a vocabularelor care s-au pretins finale de-a lungul timpului Descartes si Kant, Freud si Husserl au construit astfel de vocabulare Chiar pluralitatea lor este o dovada a contingentei, mai degraba decât a necesitatii vocabularelor finale În al doilea rând, ironistul constata precaritatea argumentelor pe care le-ar putea aduce în favoarea propriului sau vocabular final sau în justificarea oricarei constructii de acest fel Sa uzezi de un vocabular final înseamna sa deti în prealabil un criteriu prin care poti sa identifici ce este justetea, adevarul, corectitudinea, adecvarea etc În al treilea rând, chiar cu privire la reflectia asupra propriei situatii existentiale, ironistul nu poate considera vocabularul sau ca fiind mai aproape de "realitate" decât acela al altor persoane Ironistul sesizeaza ca viata noastra, faptele, teoriile sau cartile noastre se aseamana mai degraba cu niste poeme: fara sfârsit si început, fara coerenta unui fir narativ, fara cauza finala si fara vreun înteles sau vreun sens pe care sa-l putem explica Întelesul unui poem este un alt poem, metaforele genereaza alte metafore si nu structuri explicative "Ratiunea" poate descrie sau explica "lumea" atât timp cât acceptam supozitia ca în lume preexista ordinea, ca limbajul este un "mediu" între sine si realitate "Sugestia ca adevarul, la fel ca si lumea, se afla în afara noastra este o mostenire a unei epoci în care lumea era vazuta ca fiind creatia unei fiinte care a avut un limbaj propriu " (Rorty, p 36) Adevarul, ordinea sau esenta lumii trimit la supozitia unui proiect divin Doar în lumea creata exista bine si rau, adevar si fals, drept si nedrept Într-o lume contingenta, care nu-i decât o însumare a micilor lucruri individuale pe care le experiem în aceasta existenta, adevarul, dreptatea, binele nu sunt decât lozinci sau principii justificative ale ideologiilor Cine sunt ironistii? Tânarul Hegel, Nietzsche, Proust, Heidegger si Derrida sunt exemplele favorite ale lui Rorty Ironistii sunt cei care surprind premisele teoretizarilor Uneori i-am numi deconstructivisti, pentru ca obiectul dezbaterii lor îl constituie teoriile metafizicii Este drept ca folosesc acelasi demers teoretic, dar îl folosesc ca pe o scara, adica o data ajunsi la destinatie se debaraseaza de el Dorinta ironistului este câstigarea autonomiei, adica iesirea de sub contingentele mostenite Acest lucru este valabil atunci când poti crea tu însuti alte contingente sau un gust în lumina caruia vei fi judecat Non-metafizicieni paradigmatici sunt Nietzsche si Proust Ambii au înlocuit contingentele mostenite cu cele autocreate Toti ceilalti, teoreticienii, sunt simple note de subsol în canonul Platon-Kant Ironistul apare o data cu ideea ca ceva si-a epuizat toate posibilitatile, de exemplu atunci când lumea suprasensibila devine lipsita de forta eficienta, sau personajele tip ale clasicismului obosesc în rigiditatea lor Ironistul observa ca fiecare teorie este doar un experiment de gândire si orice legitate este un simplu enunt Cine mai poate revendica în aceste conditii pretentia autoritatii? Soarele se poate umple de pete pentru ca nici un Aristotel nu mai sta la pânda Totusi, se iveste o obiectie: cum poti depasi autoritatea fara a pretinde autoritate? "Romanele sunt un mediu mai sigur decât teoriile pentru a exprima recunoasterea relativitatii si contingentei figurilor cu autoritate " (Rorty, p 183) În acest fel scapam de pericolul circularitatii, adica de a elimina o autoritate prin apel la alta Romanul sau poemul sunt forme relaxate în care metaforele îsi pot respira propria lor contingenta {i Nietzsche si Heidegger au sfârsit poeti, pentru ca uneori gândirea nu mai poate încapea decât în poezie Sa revenim asupra distinctiei dintre metafizician si ironist, gândita din perspectiva ideii de vocabular final Paradigma de rationalitate a metafizicianului se poate descrie în câtiva pasi Primul ar fi concentrarea asupra unor termeni sau concepte ca: adevarat, bun, persoana, obiect, termeni apti sa genereze platitudini Apoi, acesti termeni intra în ecuatia argumentarilor logice În al treilea rând, metafizicianul este tentat sa evidentieze o contradictie aparenta între doua platitudini, pe urma sa propuna o distinctie care va rezolva problema creata anterior În fine, distinctia este integrata si ea, mai departe într-o retea de distinctii care construiesc în cele din urma teoria filosofica Cât priveste celalalt tip, ironistul, o prima figura demna de acest nume este tânarul Hegel El a inaugurat aceasta traditie pe care o putem numi filosofie ironista prin inventarea unui nou tip de critica: Critica sa la adresa predecesorilor nu se referea la faptul ca propozitiile lor erau false, ci ca limbajele lor erau învechite Prin inventarea acestui tip de critica, tânarul Hegel s-a detasat de traditia Platon-Kant si a început o traditie de filosofie ironista ce e continuata în Nietzsche, Heidegger si Derrida Acestia sunt filosofii ce-si definesc realizarile mai degraba prin relatia lor cu predecesorii decât prin relatia lor cu adevarul (Rorty, p 141) Rorty considera Fenomenologia lui Hegel "începutul sfârsitului canonului Platon-Kant", pentru ca ea a aratat posibilitatea unei redescrieri complete a realitatii în alt vocabular final Rezultatul este acela ca ne face sa întelegem contingenta oricarui vocabular final 2 Pariul oricarei metafizici: sinteza dintre public si privat În strânsa concordanta cu felul în care priveste Rorty demersul metafizic, urmarim acum consecintele prezentei unui vocabular final în domeniile public si privat Orice vocabular final tinde sa uneasca demersul public cu cel prival asigurând o unitate teoretica si o coerenta a proiectelor noastre individuale cu cele enuntate la scara publica Realizând contingenta vocabularului final întelegem precaritatea acestor tentative de unificare Metafizica a încercat sa uneasca vietile noastre private si publice, aratându-ne ca descoperirea de sine si utilitatea publica pot fi reunite Ea a sperat sa realizeze un vocabular final care sa nu mai separe între o parte privata si una publica Ea a sperat sa fie atât de frumoasa pe o scala mica privata, cât si sublima pe o scala publica mare (Rorty, p 201) Un vocabular final este propus în metafizica prin premisele universalitatii, esentei, binelui, adevarului etc Daca vedem în om "natura umana universala", daca exista "constiinta în genere" sau "imperative practice universale", atunci între public si privat nu-si are rost distinctia Cum se face însa ca teorii ale metafizicii, care produc o mare satisfactie gândirii în plan privat, au consecinte publice dezastruoase? Pe cât de elaborata este teoria platonica a partilor sufletului si armonizarea lor în realizarea dreptatii în plan privat, pe atât de periculoasa este transpunerea publica a Republicii ca model al statului ideal, fiind pentru Popper origine a sistemelor totalitare Supraomul lui Nietzsche poate fi un imbold catre autoformare, catre rafinarea si desavârsirea noastra privata, dar ce eroare publica au facut nazistii, în virtutea aceleiasi teorii, când au cautat rasa blonda, ariana, prin sabloane concrete O teorie are consecinte diferite pentru individ si pentru societate Avertismentul lui Rorty trebuie retinut nu doar ca predictie politica ci si ca principiu al hermeneuticii Popper îl desfiinteaza pe Platon privind dinspre domeniul public La fel poate fi desfiintat si Hegel, Nietzsche sau Heidegger Dar daca am privi teoriile lor doar ca pe niste descrieri alternative sau ca metafore a caror semnificatie difera de la individ la individ, lucrurile ar sta altfel Am întelege gresit demersul lui Rorty daca efectele hermeneuticii sale ne-ar conduce catre relativism Contingentele pe care el le reliefeaza nu mineaza orice încercare a gândirii de a se sluji de principii, axiome sau de a-si propune vocabulare finale Avertismentul sau priveste tendinta noastra de a cauta si impune o interpretare valabila Un text poate genera nenumarate interpretari Opera unui autor este cu atât mai puternica, cu cât interpretarile tind sa se contrazica Greseala noastra este ca vrem sa gasim interpretarea cea mai "valabila" sau cea mai "fidela" textului sau "adevaratul" sens Abia acest reflex de a retine o unica interpretare este sursa totalitarismelor de orice fel, si nu metaforele private ale unui autor sau altul 3 Cruzime si solidaritate Criminali sensibili, esteti cruzi, poeti nemilosi Am început analiza cu ideea vocabularului final care opune pe ironist metafizicianului Retineam de aici contingenta limbajului, a institutiilor si a autoritatii Observam apoi ca intentia metafizicianului de a uni domeniul public cu cel privat are ca sursa posibilitatea unei teorii universal valabile Dar aceasta poate deveni sursa unei ideologii totalitare Din acest punct intereseaza consecintele etice si estetice ale utilizarii unui vocabular final Din interiorul unui vocabular final tindem sa retinem o interpretare unica, cea pe care o numim adevarata, valabila, corecta etc Pe baza acesteia devin operante distinctiile axiologice polare bine-rau, frumos-urât, drept-nedrept Ele au fost mereu în spatele ideii de morala universala inspirata din crestinism si pastrata în traditia metafizica occidentala Un alt ironist, Freud, "dez-universalizeaza simtul moral, facându-l la fel de idiosincrazic ca si inventiile poetilor Prin aceasta el ne lasa sa vedem constiinta morala ca fiind conditionata istoric, un produs apartinând în aceeasi masura timpului si întâmplarii, ca si constiinta politica sau estetica " (Rorty, p 174) Daca parasim ideea unui vocabular final, daca realizam cu aceasta contingenta interpretarilor noastre, daca universalitatea moralei nu mai poate fi sustinuta de acele polaritati axiologice, Rorty gaseste ca fiind operationale într-o morala doar aceste doua concepte: cruzimea si solidaritatea Contingenta se extinde asupra domeniului etic, dar fara a relativiza judecatile noastre moral Sursa lor se va afla în forta noilor concepte: cruzimea si solidaritatea Spre a sustine aceasta idee exemplificam printr-o clasificare a cartilor dupa efectele pe care le au, altfel spus, o interpretare din perspectiva pragmatica Dupa Rorty, dintr-o prima categorie fac parte cartile care ne ajuta sa devenim autonomi, adica acelea care privesc planul privat Din ele învatam ca fanteziile idiosincrazice sunt produse de contingente idiosincrazice În perspectiva lor întelegem ca suntem suma descrierilor pe care reusim sa ni le dam de-a lungul vietii si ca sirul acestor descrieri se încheie abia în agonia finala Poate ca abia atunci reusim sa devenim ceea ce suntem pentru totdeauna Pariul nostru cu viata este în fond unul cu memoria celorlalti, cu martorii descrierilor pe care ni le-am dat în cursul vietii Efortul fanteziilor noastre este efortul de a ne fixa în memoria lor, pentru ca doar acolo este singura noastra viata de apoi Al doilea tip de carti sunt cele care ne învata cum sa ne diminuam cruzimea Însa cruzimea poate fi în plan privat îndreptata asupra celor din proximitatea noastra, sau poate fi publica, daca în spatele ei stau institutii sau grupuri organizate Astfel, sunt carti prin care constatam efectele institutiilor si practicilor sociale asupra celorlalti, si în carti prin care surprindem efectele idiosincraziilor noastre private asupra altora Pentru a explica supozitiile sale, Rorty alege pentru al doilea tip de carti scrierile lui Nabokov si Orwell În ce ar consta hermeneutica sa? Principiile interpretarii sale abandoneaza distinctia îndelung folosita: moral-estetic Aceasta trimite la doua instante: constiinta, ca facultate umana esentiala, sursa si instanta ultima de analiza a "mesajului moral" si "o facultate în plus, optionala, gustul estetic" (Rorty, p 228) O data cu aceasta distinctie care tipiza "moralistii" si "estetii", Rorty propune abandonarea unor întrebari precum: "Caror scopuri serveste aceasta carte?", "Aceasta carte tinteste oare la adevar sau la frumos?" Ironistul ar putea sa înlocuiasca distinctia moral-estetic într-o alta: sunt carti care furnizeaza stimuli noi de actiune si carti care ne ofera doar relaxare Primele sugereaza (uneori direct, alteori prin insinuare) ca trebuie sa-ti schimbi viata (într-o anumita privinta, majora sau minora) Celelalte nu ridica aceasta problema; ele te conduc într-o lume lipsita de provocari ( ) Asadar aceasta distinctie dintre stimulativ si relaxant nu dubleaza liniile traditionale dintre cognitiv si necognitiv, moral si estetic, sau literar si neliterar Nici nu se conformeaza vreunei distinctii standard de forma sau gen (Rorty, p 230) Deseori aspectul stimulativ trimite catre cautarea autonomiei Sesizarea diferentelor, impunerea lor, redescrierea noastra în raport cu ceilalti întra în ceea ce s-a numit autoformarea individului 6 Care sunt consecintele autoformarii? În domeniul privat, cautarea autonomiei pare a fi un lucru de importanta maxima Ne individualizam prin diferente, prin faptul ca nu suntem la fel cu ceilalti Dar privind la scara publica, acest fapt se opune solidaritatii Astfel, trebuie sa întelegem avertismentul lui Rorty asupra "tendintelor de cruzime inerente cautarilor autonomiei" Exista însa o cruzime individuala si exista o cruzime colectiva Pentru cruzimea individuala sta marturie romanul lui Vladimir Nabokov, Lolita Pentru cea colectiva, adica acea cruzime care devine posibila prin contributia ideologiilor si institutiilor, sunt alese cartile lui Orwell, 1984 si Ferma animalelor Lectura lui Nabokov se face printr-o triada ce cuprinde: estetismul (prin acesta ar trebui sa întelegem "suprematia detaliului asupra generalului"7), preocuparea privind cruzimea si credinta în nemurire 8 Astfel, grila de lectura pe care ar angaja-o un metafizician - prizonier al rationalitatii - sau cineva care poseda doar "simtul comun" - adica acele ticuri morale de a clasa în bine si rau, drept sau nedrept - este depasita Nabokov releva un tip special de cruzime de care sunt capabili cei ce sunt capabili de fericire Aceste carti (Lolita, Pale Fire, Bend Sinister, The Gift, apartinând lui Nabokov - n n ) sunt reflectii asupra posibilitatii de a exista criminali sensibili, esteti cruzi, poeti nemilosi (s n ), stapâni ai imagisticii, ce sunt multumiti sa transforme vietile altor fiinte umane în imagini pe un ecran si între timp sa nu observe, pur si simplu, ca acesti oameni sufera (Rorty, p 250) Punctul forte al interpretarii lui Rorty din aceasta perspectiva a cruzimii conduce catre nervurile sau "coordonata subliminala" dupa care Nabokov si-a planuit cartea Intentia acestuia a fost sa-l faca pe cititor constient de propria-i cruzime fara sa apeleze la lectii de morala, fara sa vizeze personaje tip În descrierea barbierului din Kasbeam, cititorul îsi descopera, o data cu indiferenta personajului principal, propria indiferenta Nu este vorba aici de o indiferenta cotidiana pe care o experiem la nivelul constiintei ca si la nivelul organelor de simt, adica aceea care ne face sa selectam doar stimulii cu valoare informationala sau adaptativa, ci de o indiferenta în fata unei dureri ultime cum este, în viziunea lui Nabokov, moartea unui copil Indiferenta noastra atinge cruzimea, si din aceasta perspectiva se poate vorbi de morala Nu de o morala ca suma a imperativelor care spun mereu ce sa nu faci, suma de "porunci" care nu trebuie încalcate, ci de o morala simpla: "sa observi ce faci si, în special, sa observi ce spun oamenii Caci s-ar putea dovedi ( ) ca oamenii încearca sa-ti spuna ca ei sufera " (Rorty, p 259) Romanele lui Orwell sunt o descriere a fenomenelor politice ale secolului nostru Rorty nu comenteaza aspecte ce tin de sfera politicii: puterea, legitimitatea, eficienta, dictatura etc El revine la tema cruzimii, de aceasta data într-un context nou, cel public, surprinzând datele care au facut posibile cumplitele experiente ale acestui secol Nu este vorba doar de totalitarism, ci de descrierea unei societati post-totalitare 9 Orice banda criminala ajunge la putere cu sprijinul unui grup de intelectuali care folosesc retorica "egalitatii umane", cele mai suave principii morale, ca si metafora istoricista a unei "epoci de aur" Toate acestea devin la un moment dat scuze sau justificari pentru cruzime Revenind la ideea descrierilor alternative, asupra carora nu se judeca prin adevarat - fals, potrivit - nepotrivit, Rorty alege ca exemplu Ferma animalelor a lui Orwell Este foarte clar ca avem de a face cu un fenomen politic totalitar, ca subiect al naratiunii Se reface aici, la alta scara, modelul fabulei, iar efectul obtinut este potentat de simboluri si de scrierea insinuanta Textul nu mai "oglindeste" o realitate, ci devine pârghie în miscarea complicatului angrenaj al consecintelor, care sunt: darâmarea mitului libertatii interioare, distrugerea structurilor particulare de limbaj si descompunerea ireversibila a sinelui Ideea care domina romanul 1984, Obiectul torturii este tortura, denunta faptul ca nu exista scuza sau justificare pentru îndurarea cruzimii Una dintre cele mai mari erori, cu consecinte înca greu de calculat, a fost iluzia intelectualilor ca exista libertate interioara într-un sistem totalitar, ca se poate uza de separarea între public si privat pentru a salva libertatea undeva în sinele nostru În anul 1944, Orwell preciza într-un articol: Fals este sa crezi ca sub un guvern dictatorial poti fi liber în interior ( ) Cea mai mare greseala este sa-ti imaginezi ca fiinta umana este un individ autonom Libertatea secreta de care se presupune ca te poti bucura sub un guvern despotic e o prostie, pentru ca gândurile tale nu sunt integral ale tale Filosofii, scriitorii, artistii, chiar oamenii de stiinta, nu numai ca au nevoie de încurajare si de o audienta, dar au nevoie de stimulare constanta din partea altor oameni ( ) Suspendati libertatea vorbirii - si facultatile creative se vor atrofia (Rorty, p 278) Daca libertatea ar avea valoare în sine, atunci ar fi posibila o libertate interioara Dar liber nu esti niciodata decât pentru ceva Iar acest ceva iese deseori din sfera privata Libertatea gândirii si a opiniei sunt publice Ideile nu traiesc în eprubete Ele se nasc prin carti, se rafineaza în dezbateri si supravietuiesc prin discipoli S-a vorbit la noi de o literatura de sertar În patruzeci de ani de dictatura ar fi trebuit sa se cladeasca biblioteci comparabile cu cele de "omagii" si maculatura ideologica Unde este aceasta literatura? Putinele carti care au reusit sa însele cenzura au fost în fond singura literatura de sertar Rarele figuri veritabile de dizidenti au fost adevaratele fantome ale libertatii Tuturor (fiintelor umane - n n ) li se poate produce un gen special de suferinta: toate pot fi umilite prin smulgerea cu forta a structurilor particulare de limbaj si opinie în care au fost socializate (Rorty, p 279) Acest gen special de suferinta cuprinde la un loc durerea si umilinta Ele sunt înca prezente în societatea noastra, nu doar ca o amintire a trecutului, ci ca o constatare prezenta Generatii întregi, dresate în alt vocabular final afiseaza nostalgia, nu doar a unor structuri particulare de limbaj, ci a unor structuri de gândire În fine, ce face posibila aceasta descompunere ireversibila a sinelui? "Cel mai mare rau pe care-l poti face unei persoane nu e sa o faci sa geama în agonie, ci sa folosesti acea agonie astfel încât, chiar când agonia s-a terminat aceasta persoana sa nu se mai poata reconstitui pe sine " (Rorty, p 280) Exemplul din 1984 este cumplit Într-o situatie limita de tortura, Winston, personajul principal, îsi doreste ca sobolanii care îl ameninta sa roada fata Juliei, adica a persoanei iubite mai degraba decât pe a sa Chiar si dupa încetarea torturii gândul ca aceasta dorinta a fost posibila genereaza o noua tortura, mult mai subtila Abia în acest caz cruzimea este totala si tortura dezumanizeaza definitiv Alternativa la ideea cruzimii este solidaritatea Acest concept, asa cum arata Rorty, nu trebuie sa aiba în spate lozinci ale universalismului etic Reflexul metafizic de a ne împartasi toti dintr-o esenta comuna, "umanitatea", sau dintr-o trasatura comuna ca "rationalitatea" este insuficient pentru declansarea solidaritati Sursa de inspiratie a acestor generalitati este identificata în crestinism Însa, în situatii extreme, cum este cea a razboiului sau a opresiunii principiile generale sunt ineficiente Nu faptul ca am împartasi o esenta umana ar fi mobilul solidaritatii, ci faptul ca îl descoperim pe celalalt dintre noi, ca si noi, prin noi întelegând nu rasa umana ci un grup mai mic, mai concret si mai responsabil pentru actiunile sale * * * Ceea ce am încercat sa argumentam în aceste pagini este ca avem de a face în cartea lui Rorty cu un demers hermeneutic Desi autorul invocat nu anunta explicit o hermeneutica, aceasta este prezenta în aplicatiile sale Hermenutica sa difera de cea clasica cu tendinte teoretizante la nivelul principiilor si al metodelor de interpretare, apropiindu-se mai mult de o ars interpretandi În al doilea rând, am reliefat ca deconstructia manierei clasice de a face hermeneutica, din perspectiva unui sens imanent expresiilor noastre, se face din perspectiva contingentei vocabularului final pe care o epoca sau o paradigma îl accepta Aceasta contingenta ce se rasfrânge si asupra limbajului ne conduce catre observarea modului cum se construieste un sens pe care tindem sa-l impunem ca fiind cel valabil, autentic În al treilea rând, cuplurile opozitive: ironist-metafizician, public-privat si cruzime-solidaritate ne-au condus de la aspectele teoretice, cele mai generale ale interpretarii, catre consecintele etice ale interpretarilor noastre Orice text produs prin mecanismele unui vocabular final genereaza reflexul cautarii unei interpretari valabile, unica intepretare corecta Realizând contingenta vocabularelor noastre finale ne eliberam de acest reflex Consecintele cele mai interesante mi s-au parut a fi cele etice Astfel, am aratat în capitolul al treilea cum, o data cu dez-universalizarea moralei, urmare a contingentei individualitatii si a produselor noastre teoretice, cele doua concepte, cruzimea si solidaritatea ofera un criteriu de analiza a faptelor sau actiunilor noastre mult mai adecvat decât universalismul etic traditional Contingenta eticii nu este o relativizare a simtului moral, ci dimpotriva o crestere a responsabilitatii pentru actele noastre Responsabilitatea nu atârna de o esenta umana comuna, ci de recunoasterea celuilalt, din apropierea noastra, ca împartasind aceeasi contingenta istorica sau politica Note: 1 Prin text numim "orice discurs fixat prin scriere", dupa Paul Ricoeur, în Eseuri de hermeneutica (trad rom V Tonoiu), , Bucuresti, Humanitas, 1995, p 111 2 Mircea Eliade, Încercarea labirintului, Cluj-Napoca, Editura Dacia, 1990 3 Richard Rorty, Contingenta, ironie, solidaritate, Bucuresti, Editura All, trad rom C R {tefanov, 1998, p 33 De acum înainte vom face trimiterile dupa modelul: Rorty, p 33 4 Victor Ieronim Stoichita, în Efectul Don Quijote Repere pentru o hermeneutica a imaginarului european Bucuresti, Humanitas, 1995, p 18 5 Vezi P Suppes, Metafizica probabilista, (trad rom A P Iliescu si V Muresan), Bucuresti, Humanitas, 1990, p 63 6 Regasim aici o idee de inspiratie romantica, daca ar fi sa ne gândim la romanul lui Goethe Anii de ucenicie ai lui Wilhelm Meister 7 Universalitatea si necesitatea sunt conditiile unei interpretari morale Imperativele etice reclama totdeauna universalitatea, însa viata individului se compune din detalii, din siruri punctiforme, care nu pot fi subordonate unui sens sau scop al vietii Ordonarea evenimentelor noastre existentiale dupa principii gasite post factum are sens doar în concordanta cu anumite supozitii metafizice sau religioase: ideea de destin, de ordine cauzala, de acceptare a suferintei în perspectiva mântuirii etc 8 Credinta în nemurire nu are aici un sens religios, ci unul metafizic Nemurirea metafizica se apropie de cea literara, având în comun imortalitatea operei 9 Rorty îl citeaza aici pe Howe: "Este extrem de important sa notam ca lumea lui 1984 nu e totalitarismul asa cum îl stim noi, ci totalitarismul dupa triumful sau mondial Strict vorbind, societatea din Oceania ar putea fi numita post-totalitara " (Rorty, p 270) Rezumat: Ceea ce am încercat sa argumentam în aceste pagini este ca avem de a face în cartea lui Rorty cu un demers hermeneutic Desi autorul invocat nu anunta explicit o hermeneutica, aceasta este prezenta în aplicatiile sale În primul rând, hermenutica sa difera de cea clasica cu tendinte teoretizante la nivelul principiilor si al metodelor de interpretare, apropiindu-se mai mult de o ars interpretandi În al doilea rând, am reliefat ca deconstructia manierei clasice de a face hermeneutica, din perspectiva unui sens imanent expresiilor noastre, se face din perspectiva contingentei vocabularului final pe care o epoca sau o paradigma îl accepta Aceasta contingenta ce se rasfrânge si asupra limbajului ne conduce catre observarea modului cum se construieste un sens pe care tindem sa-l impunem ca fiind cel valabil, autentic În al treilea rând, cuplurile opozitive: ironist-metafizician, public-privat si cruzime-solidaritate ne-au condus de la aspectele teoretice, cele mai generale ale interpretarii, catre consecintele etice ale interpretarilor noastre Orice text produs prin mecanismele unui vocabular final genereaza reflexul cautarii unei interpretari valabile, unica intepretare corecta Realizând contingenta vocabularelor noastre finale ne eliberam de acest reflex Consecintele cele mai interesante mi s-au parut a fi cele etice Astfel, am aratat în capitolul al treilea cum, o data cu dez-universalizarea moralei, urmare a contingentei individualitatii si a produselor noastre teoretice, cele doua concepte, cruzimea si solidaritatea ofera un criteriu de analiza a faptelor sau actiunilor noastre mult mai adecvat decât universalismul etic traditional Contingenta eticii nu este o relativizare a simtului moral, ci dimpotriva o crestere a responsabilitatii pentru actele noastre Responsabilitatea nu atârna de o esenta umana comuna, ci de recunoasterea celuilalt, din apropierea noastra, ca împartasind aceeasi contingenta istorica sau politica 